«Plura» har flere betydninger.

**Plura** (IFA: *płu:`ra*) er et norsk vassdrag i Plurdalen i Rana kommune på Helgeland i Nordland. Elven har sin fjerneste kilde i den svensk-norske innsjøen Lille Umvatnet 629 moh. Derifra renner vannet nordover til Kallvatnet på norsk side, som noen ganger omtales som Pluras kilde. Plura renner først i en nordlig og deretter i en vestlig retning gjennom Plurdalen. Plura har sitt utløp i Ranelva ca 10 km før dennes utløp i Ranfjorden.

Plura renner både over og under bakken, og har Norges lengste underjordiske løp (3,8 km). Elva er rik på laks, ørret og røye. Før midten av 1960-årene var Plura en stor elv, som vasket ut kalkstein i fjellet og frembragte flere grotter nedover Plurdalen. Gjennom Pluragrotta passerte det 20,000 kubikkmeter vann i minuttet. Etter oppdemningen av Kallvatnet, ble Plura nesten tørrlagt, og vannet i Pluragrotta ble stående som i en vannlås.

Navnet har trolig sammenheng med verbet «prula», som betyr «kokende» og «sydende» i lokal dialekt.

Etymologi
---------

Gården *Plurheia*, som er oppkalt etter elva, ble ryddet omkring 1650, men omtales ikke før i 1661. Den første personen som omtales i sammenheng med gården er oppsitter og leilending *Dave Persa (David Pedersen) Plurhei*. Han ble født i 1681 i Mo i Rana og døde i 1739 på gården Plurheia i Nord-Rana.

Gårdsnavnet ble skrevet *Prul Hey* i 1661, *Prulhey* i 1666, *Prugelhey* i 1701, *Prugelhei* i 1723, *Pruvelhede* i 1729, *Prugelhej* i 1801 og *Prugelhei* i 1838, 1865, 1875, 1885 og 1891. I 1900 og 1920 ble navneformene *Plurheien* og *Plurheia* benyttet. Dette tyder på at elva opprinnelig het *\*Prula*, og at det nåværende navnet oppstod mellom 1891 og 1900 ved en ombytting av *l* og *r*.

Å *prule* er et eldre og utdødd uttrykk i ranværingsdialekt som betyr «å koke». I bokverket *Norske bygdemaal* nevner Hans Ross (1833–1914) verbet «pråla», som betyr *larme*, *lage leven*, og som også finnes i svenske dialekter. Det er beslektet med de tyske verbene *prahlen* og *protzen*, såvel som med det norske verbet *å prale*, som betyr «å skryte». Elva er i strid med mange fosser og stryk, og navnet er forklart som å ha betydningen en «kokende» eller «sydende» elv.

Gården Plurheia ble forøvrig nedlagt i 2019.

Sportsdykking
-------------

Utdypende artikkel: Pluragrotta

Plura sett nede i Plurdalen.   Foto: Magne Aga (23. juli 2007)
Pluragrotta er et populært sted for sportsdykkere fra hele verden, deriblant Australia, Tyrkia, Mexico og Tyskland. Den er Nord-Europas største vannfylte grotte, og det tilrettelegges for grotteturisme på fjellgården Jordbru i Plurdalen.

Sportsdykkingen har ikke vært uten risiko. I 2006 omkom en person, og i 2014 omkom det to personer.

Bildegalleri
------------

* Plura sett nede i dalenPlura sett nede i dalen
* 
* 
* 
* 
* 
* 
* 
* 
* 
* 
* 
* 
* 
*

Referanser
----------

1. ↑  Person: Dawid Pers, Digitalarkivet, Manntallet 1701, nr. 16: Helgeland fogderi
2. ↑  Per Davesen Plurheia 1681 - 1739 (58 år) Arkivert 26. mai 2021 hos Wayback Machine. eblix.net, besøkt 26. mai 2021
3. 1 2 3 4 5 6  Heltzen 1975, side 51-52
4. 1 2 3 4 5 6  Sandnes 1976, side 247
5. ↑  Prugelhey, Digitalarkivet, Manntallet 1701, nr. 16: Helgeland fogderi
6. ↑  Folketellingen 1801
7. ↑  Arkivet, Rana kommune
8. ↑  Folketellingen 1865
9. ↑  Folketellingen 1875
10. ↑  Søk etter personer i folketellingen fra 1900:Plurheien, digitalarkivet.no
11. ↑  Wiktionary: Pråla, 2018
12. ↑  NGDF 2018
13. 1 2  Emilie Sofie Olsen: Et unikt naturfenomen som trekker til seg dykkere fra hele verden, Rana Blad, 15. juni 2017

Kilder
------

### Bøker

* Frøholm, Anders (1965). *Mo prestegjeld Gardshistorie*. Mo Sparebank, Mo i Rana, 1965. s. 165.
* Heltzen, Iver Ancher (1975). *Ranens Beskrivelse, 1834 (biografisk skisse ved Axel Coldevin i bokens forord Prest og forsker)*. Rana museums- og historielag, Bodø, 1975. s. 51-52. ISBN 82-990791-5-2.
* Sandnes, Jørn; Stemshaug, Ola (1976). *Norsk stadnamnleksikon*. Det Norske Samlaget, Oslo, 1976. s. 247. ISBN 82-521-0544-0. CS1-vedlikehold: Flere navn: forfatterliste (link)

### Nettsteder

* Folketellingen fra 1801. *Søk etter personer i folketellingen fra 1801. Bosted: Prugelhej*. digitalarkivet.no, besøkt 11. november 2018.
* Folketellingen fra 1865. *Søk etter personer i folketellingen fra 1865: Prugelhei*. digitalarkivet.no, besøkt 11. november 2018.
* Folketellingen fra 1875. *Søk etter personer i folketellingen fra 1875 (ufullstendig): Prugelhei*. digitalarkivet.no, besøkt 11. november 2018.
* Norsk grottedykkerforbund (2018). *Plura*. Norsk grottedykkerforbund, Forbund for sikker grottedykking i Norge, Organisasjonsnummer: 990310084, besøkt 30. mai 2018.
* Wiktionary (2018). *Pråla*. sv.wiktionary.org, 29. november 2018.

Eksterne lenker
---------------

* (en) Plura – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Sentralt stedsnavnregister
 |